1. **OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA -godišnji obračun proračuna**

**UVOD**  
Zakonom o proračunu (“Narodne novine” broj 144/21.) i Pravilnikom o  
polugodišnjem i godišnjem izvještaju o izvršenju proračuna, propisana je obveza sastavljanja i  
podnošenja godišnjeg izvještaja o izvršenju proračuna za prethodnu godinu, na donošenje  
predstavničkom tijelu jedinice lokalne i područne (regionalne) samouprave. Člankom 76.  
Zakona o proračunu i člankom 15. Pravilnika o polugodišnjem i godišnjem izvještaju o  
izvršenju proračuna (Narodne novine broj 85/2023), utvrđeno je da godišnji izvještaj o izvršenju proračuna sadrži

- opći dio proračuna koji čini Račun prihoda i rashoda i Račun financiranja na razini  
odjeljka ekonomske klasifikacije,

- posebni dio proračuna po organizacijskoj i programskoj klasifikaciji te razini  
odjeljka ekonomske klasifikacije,

te posebne izvještaje:

-izvještaj o korištenju proračunske zalihe,

-izvještaj o zaduživanju na domaćem i stranom tržištu novca i kapitala,

-izvještaj o danim jamstvima i plaćanjima po protestiranim jamstvima,

-izvještaj o korištenju -sredstava fondova Europske unije,

-izvještaj o danim zajmovima i potraživanjima po danim zajmovima

-izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

U skladu s ovom zakonskom obvezom, sastavljen je Godišnji izvještaj o izvršenju  
Proračuna Grada Otoka za 2024. godinu.

**A. OBRAZLOŽENJE OPĆEG DIJELA IZVJEŠTAJA**

**Obrazloženje makroekonomskih pokazatelja**

MAKROEKONOMSKA KRETANJA U REPUBLICI HRVATSKOJ I NJIHOV UTJECAJ NA PRORAČUN GRADA OTOKA U 2024. GODINI

Proračun za 2024. godinu i projekcije za 2025. i 2026. godinu izrađeni su temeljem Smjernica ekonomske i fiskalne politike Vlade Republike i u kojima su dane projekcije kretanja najvažnijih makroekonomskih pokazatelja Republike Hrvatske za razdoblje 2024.-2026. godine, kao i temeljem procjene učinka izmjena zakonskih propisa.

**1A. Obrazloženje ostvarenih prihoda i rashoda, primitaka i izdataka**

Proračunski korisnici :

1. Proračunski korisnik: Dječji vrtić Pupoljak Otok, Trg kralja Tomislava 3, Otok

RKP 36803

MB 01112694

OIB: 67232380750

Djelatnost 8510

1. Proračunski korisnik: Otočka razvojna agencija, Trg kralja Tomislava 6/a, Otok

RKP 48517

MB 0470002

OIB: 58318175329

Djelatnost 7022

1. Proračunski korisnik: ustanova Virovi, Trg kralja Tomislava 6/a, Otok

RKP: 51492

MB 05171393

OIB: 50041632287

Djelatnost 9104

1. Proračunski korisnik: Gradska knjižnica Otok, trg kralja Tomislava 6/a, Otok

RKP: 48138

MB: 03141985

OIB: 85520625901

Djelatnost 9101

**Pregled prihoda i primitaka Grada Otok i proračunskih korisnika u navedenom razdoblju:**

Grad Otok i proračunski korisnici u razdoblju 01.01. do 31.12.2024. godine ostvarili su ukupne prihode i primitke u iznosu od 9.821.418,81 EUR (X678).

Grad Otok i proračunski korisnici u razdoblju od 01.01. do 31.12.2024. godine ostvarili su ukupne rashode i izdatke u iznosu 6.885.680,28 EUR (Y345)**.**

**6 PRIHODI POSLOVANJA ...........** 9.755.404,00 euršto je za 81,9 % više u realizaciji u odnosu na 2023.godinu

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| 61 | 61 | PRIHOD OD POREZA | 1.447.815,88 eur |
| 63 | 63 | PRIHODI OD POMOĆI | 2.203.109,39 eur |
|  |  | * tekuće pomoći | 1.832.763,02 eur |
|  |  | * kapitalne pomoći | 35.650,00 eur |
|  |  | * pomoći proračunskim korisnicima iz proračuna koji im nije nadležan | 43.606,30 |
|  |  | * pomoći temeljem prijenosa EU sredstava | 291.090,07 eur |
| **64** | **64** | PRIHODI OD IMOVINE | 421.844,12 eur |
|  | **642** | Prihodi od nefinancijske imovine | 421.514,34 eur |
|  | **6421** | Naknada za koncesije | 2.621,34 eur |
|  | **6422** | Prihod od zakupa i iznajmljivanja imovine | 161.198,17 eur |
|  | **6423** | naknada za korištenje nefinancijske imovine | 257.694,83 eur |

Prihodi ostvarenih od poreza su veći za 24,1 % u odnosu na realizaciju u 2023. godini.

Prihodi od pomoći su manji za 12,3 % u odnosu na 2023. godinu iz razloga manjeg ostvarenja pomoći za saniranje posljedica olujnog nevremena u odnosu na 2023. godinu, potpora je doznačena u iznosu 562.786,90 eura i manje ostvarenih kapitalnih potpora u 2024. godini, od kapitalnih potpora ostvarena je samo potpora za sanaciju ulice Varošćica u iznosu 35.000,00 eura proračunski korisnici su ostvarili više pomoći za 60,3%.

Pomoći su ostvarili Dječji vrtić pupoljak u iznosu 29.796,24 eura te Gradska knjižnica Otok u iznosu 13.810,06 eura.

Prihodi 64 su na razini ostvarenja iz 2024. godine.

|  |  |  |  |
| --- | --- | --- | --- |
| 65 | 65 | PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA | 5.227.455,69 eur |
|  | 651 | Upravne i administrativne pristojbe | 759,50 eur |
|  | 652 | Prihodi po posebnim propisima | 4.933.188,38 eur |
|  | 653 | Komunalni doprinos i naknade | 293.507,81 eur |

Prihodi šifra 65 su za 14% veći u odnosu na 2023. godinu radi radi velikog ostvarenja prihoda od šumskog doprinosa. Naime kao posljedica olujnog nevremena u 2023. godini Hrvatske šume imale su velike sječe i čišćenje prostora šuma na području Grada Otoka stoga su ostvareni enormni prihodi od šumskog doprinosa. Na kontu 6526 je proračunski korisnik knjižio prihode od pruženih usluga u iznosu 103.947,88 eur što je povećanje za 15% odnosu na 2023. godinu.

Prihodi 66 od prodaje usluga i proizvoda su veći za 10,44% radi veći prihoda od pruženih usluga proračunskih korisnika.

**7 PRIHODI OD PRODAJE NEFINACIJSKE IMOVINE …….. 66.014,81 eur** što je za 70% % manje u odnosu na realizaciju u 2023. godini

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| 711 | 711 | Prihodi od prodaje materijalne imovine | 66.014,81 eur |

711 Prihodi od prodaje materijalne imovine odnosi se na prihode od prodaje poljoprivrednog zemljšta.

Sav prihod odnosi se na naplatu redovnih rata za kupovinu državnog poljoprivrednog zemljišta. Tijekom 2023. godine poduzimane su mjere prisilne naplate duga za prodaju poljoprivrednog zemljišta stoga je naplaćen manji prihod u 2024. godini u odnosu na 2023. godinu jer su naplaćene redovne rate koje dopjevaju na naplatu u 2024. godini.

Proračunski korisnici nisu imali prihoda od prodaje nefinancijske imovine.

**8 PRIMICI OD FINANCIJSKE IMOVINE I ZADUŽIVANJA …….. 0,00 eur**

|  |  |  |  |
| --- | --- | --- | --- |
| **PRIHOD** | **ŠIFRA** | **NAZIV** | **IZNOS** |
| **84** | **8443** | Primljeni kredit od tuzemnih kreditnih institucija | 0,00 eur |

**Grad Otok niti proračunski korisnici tijekom 2024. godine nisu se kreditno zaduživali te stoga nisu ostvareni primitci od financijske imovine.**

**3 RASHODI POSLOVANJA ............... 4.590.640,88 eur**  što je na razini iz 2023. godine

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| 31 | 31 | RASHODI ZA ZAPOSLENE | 1.655.540,58 eur |
| 32 | 32 | MATERIJALNI RASHODI | 1.619.760,97 eur |
|  | 321 | Naknada troškova zaposlenima | 53.521,04 eur |
|  | 322 | Materijalni rashodi | 359.708,86 eur |
|  | 323 | Rashodi za usluge | 951.745,72 eur |
|  | 329 | Ostali nespomenuti rashodi poslovanja | 253.219,18 eur |

Na kontu Plaće 311povećane za 28,2 % iz razloga zapošljavanja osoba u sklopu projekta Zaželi za Otok u Gradu Otoku, te povećanja plaća djelatnika i broja djelatnika kod proračunskog korisnika dječji vrtić Otok, te više isplaćenih naknada za Božić u odnosu na 2023. godinu.

Rashodi skupine 32 su neznatno manji u odnosu na 2023. godinu jer su se odvijale redovne aktivnosti i Grada i proračunskih korisnika..

Na kontu 329 Ostali nespomenuti rashodi poslovanja je smanjenje za 16,3 %e u odnosu na 2023. godinu .

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| 34 | 34 | FINANCIJSKI RASHODI | 33.360,22 eur |
| 35 | 35 | SUBVENCIJE | 2.355,78 eur |
| 36 | 36 | POMOĆI DANE U INOZEMSTVU I UNUTAR PRORAČUNA | 5.000,00 eur |
|  | 363 | Tekuće pomoći unutar općeg proračuna-pomoć Općini Bošnjaci | 5.000,00 eur |
| 37 | 37 | NAKNADE GRAĐANIMA I KUĆANSTVIMA | 862.598,85 eur |
|  | 3721 | Naknade građanima u novcu | 829.900,59 eur |
|  | 3722 | Naknade građanima u naravi | 32.698,26 eur |
| 38 | 38 | OSTALI RASHODI | 412.024,48 eur |
|  | 381 | Tekuće donacije | 345.598,03 eur |
|  | 382 | Kapitalne donacije | 57.301,06 eur |
|  | 383 | Kazne, penali naknade šteta | 9.125,39 eur |

Na kontu 363 evidentirana je tekuća potpora Općini Bošnjaci za sanaciju posljedica od olujnog nevremena u ljetu 2024. godine. Grad Otok donio je Odluku KLASA:400-01/24-01/02, URBROJ:2196-3-02-24-1 o isplati 5.000,00 eura

Konto 37 Naknade građanima i kućanstvima su rashodi za pomoći kućanstvima kroz sufinanciranje troškova stanovanja, naknade za blagdane (Božićnice i Uskrsnice ) sukladno socijalnom programu, te ostala davanja građanima. Osim redovnih izdvajanja iz proračuna za građane tijekom 2024. godine isplaćeno je 636.661,08 eura iz razloga dodjele sredstva za saniranje posljedica od olujnog nevremena na obiteljskim objektima. Sredstva su osigurana putem Odluke Vlade RH i dodijeljena Županiji Vukovarsko-srijemskoj , Županija je sredstva prosljeđivala Grada Otoka koji je sukladno pregledanoj dokumentaciji i propisanim uvjetima plaćao troškove sanacije obiteljskih objekata.

Također uslijed olujnog nevremena kao pomoć građanima sufinanciraju im se dodatni troškovi stanovanja .

Na skupini 38 došlo je do povećanja za 31,7 % radi povećanja izdvajanja iz proračuna za rad udruga i sportskih klubova s područja grada Otoka , za njihov rad odnosno na tekuće donacije isplaćeno je 345.598,03 eura.

Također povećana su izdvajanja za kapitalne donacije (konto 3821), dvjema župama na području grada Otoka isplaćene su potpore za sanaciju objekata župnih crkava u iznosu 43.181,25 eura

**4 RASH. ZA NABAVU NEFINANC. IMOVINE ........... 2.015.039,40 eur** što je za 239,7 % više u odnosu na 2023. godinu

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| **41** | **41** | RASHODI ZA NABAVU NEPROIZVEDENE DUGOTRAJNE IMOVINE | 24.300,00 eur |
| **42** | **42** | RASHODI ZA NABAVU PROIZVEDENE DUGOTRAJNE IMOVINE | 1.932.925,27 eur |
|  | **421** | Građevinski objekti | 1.789.348,62 eur |
|  | **422** | Postrojenja i oprema | 128.604,13 eur |
|  | **424** | Knjige, umjetnička djela | 14.199,16 eur |
|  | **426** | Nematerijalna proizvedena imovina | 773,36 eur |
| **45** | **45** | Rashodi za dodatna ulaganja na nefinancijskoj imovini | 57.814,13 eur |

U razredu 4 je znatno povećanje ulaganja u sanaciju i izgradnju nogostupa i komunalne infrastrukture radi ostvarenja značajnijih prihoda od šumskog doprinosa. Povećanja su najznačajnija na slijedećim kontima :

4214 rekonstrukcija nogostupa i kolnih prilaza u iznosu 993.361,22 eura,

te na kontu 4213 izgradnja i sanacija prometnica u iznosu 534.576,47 eura.

Kod korisnika dječji vrtić Pupoljak povećanje je uredskog namještaja i namještaja radi proširenja vrtića u prostore osnovne škole u iznosu 25.200,00 eura, te nabavka knjiga kod korisnika Gradska knjižnica Otok.

**5 IZDACI ZA FINACIJSKU IMOVINU ………….250.000,00 eur**

|  |  |  |  |
| --- | --- | --- | --- |
| **RASHOD** | **ŠIFRA** | **NAZIV** | **IZNOS** |
| **54** | **54** | IZDACI ZA OTPLATU GLAVNICA PRIMLJENIH KREDITA I ZAJMOVA | 250.000,00 eur |
|  | **5443** | Otplata glavnica primljenih kredita tuzemnih kreditnih institucija | 250.000,00 eur |

Izdaci za financijsku imovinu su manji za 57,3 % u odnosu na 2023.godinu radi povrata kratkoročnog kredita iz 2023. godine . Na kraju 2024. godine Grad Otok nema kreditnih zaduženja.

Proračunski korisnici nisu imali izdataka

**1.B.Prikaz manjka, odnosno viška proračuna**

* Proračunski korisnik Dječji vrtić Pupoljak poslovanjem u 2024. godini ostvario je manjak prihoda od 5.446,91 eura. Budući da ima 28.375,34 eura prenesenog manjka prihoda iz ranijih godina, kumulativno promatrano na dan 31.12.2024. godine ima 33.822,25 eura manjka prihoda za pokriće u narednim poslovnim godinama.
* Proračunski korisnik Ustanova Virovi poslovanjem u 2024. godini ostvario je manjak prihoda i primitaka od 50.033,40 eura. Budući da ima 68.975,59 eura prenesenog viška prihoda iz ranijih godina, kumulativno promatrano na dan 31.12.2024. godine ima 18.942,19 eura viška prihoda raspoloživih u narednim poslovnim godinama.
* Proračunski korisnik Otočka razvojna agencija poslovanjem u 2024. godini ostvarila je manjak prihoda i primitaka od 2.014,85 eura. Budući da ima 3.927,55 eura prenesenog manjka prihoda iz ranijih godina, kumulativno promatrano na dan 31.12.2024. godine ima 5.942,40 eura manjka prihoda za pokriće u narednim poslovnim godinama.
* Proračunski korisnik Gradska knjižnica Otok poslovanjem u 2024. godini ostvarila je manjak prihoda i primitaka od 203,76 eura. Budući da ima 2.952,38 eura prenesenog viška prihoda iz ranijih godina, kumulativno promatrano na dan 31.12.2024. godine ima 2.091,62 eura viška prihoda za pokriće u narednim poslovnim godinama.
* Nadležni proračun ostvario poslovanjem u 2024. godini ostvario je višak prihoda i primitaka od 3.023.437,45 eura (X005). Budući da je iznos prenesenog viška prihoda i primitaka iz prethodnih godina iznosio 140.708,74 te su tijekom 2024.godine vršene određene korekcije prenesenog rezultata preneseni višak na kraju 2024. godine je iznosio 154.541,06 eura , kumulativno promatrano Grad Otok na dan 31.12.2024. ima višak prihoda za pokriće u slijedećim razdobljima u iznosu 3.177.978,51 eur.

Konsolidacijom viška prihoda/primitaka odnosno manjkova prihoda/primitaka proračunskih korisnika te viška prihoda/primitaka nadležnog proračuna konsolidirani višak prihoda/ primitaka za pokriće u sljedećem razdoblju iznosi 3.159.247,67 eura

**1.C Prikaz stanja novčanih sredstva na početku i kraju proračunske godine**

Stanje novčanih sredstva na početku izvještajnog razdoblja : 504.422,63 eura od čega na nadležni proračun se odnosi 471.277,03 eura.

Stanje novčanih sredstva na kraju izvještajnog razdoblja : 3.211.577,93 eura od čega na nadležni proračun se odnosi 3.192.199,39 eura.

***2. OBRAZLOŽENJE POSEBNOG DIJELA IZVJEŠTAJA***

**Obrazloženje posebnog dijela izvještaja o izvršenju proračuna po programskoj organizacijskoj klasifikaciji**

Obrazloženje izvršenja programa iz posebnog dijela proračuna s ciljevima i pokazateljima.

RASHODI

UPRAVNI ODJEL ZA KOMUNALNO GOSPODARSTVO I PRAVNE POSLOVE

GLAVA 7: ADMINISTRATIVNO I TEHNIČKO OSOBLJE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

GLAVA 8:KOMUNALNA DJELATNOST

PROGRAM: ODRŽAVANJE KOMUNALNE INFRASTRUKTURE

OPIS PROGRAMA

Program obuhvaća aktivnosti kojima se nastavljaju ranije započeti projekti, izrade projektne aktivnosti i realizacija novih projekata.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života u gradu Otoku.

Aktivnost: Održavanje javnih površina

Aktivnost: Izgradnja prometne infrastrukture

Aktivnost: Održavanje kanalske mreže i poljskih puteva

Aktivnost: Održavanje javne rasvjete

Aktivnost:Održavanje groblja

Aktivnost: Nabavka i subvencioniranje komunalne opreme

Aktivnost : Plan razvojnih programa

Pokazatelj rezultata

- Uređenje mjesnih groblja Grada Otoka: dva mjesna groblja

- Rekonstrukcija prometnica na području Grada Otoka:4 ( Zrinskih Frankopana, Blaževci, A Starčević i Gajeva)

- Sanacija deponija Ciglana 1

- Održavanje športskih objekata: 2

-Uređena dječja igrališta u vrijednosti: 26.036,21 eur

- Uređenih poljskih puteva u vrijednosti 221.419,57 eura

- Nabavljena komunalna oprema u vrijednosti 17.065,91 eur

PROGRAM: PLAN RAZVOJNIH PROGRAMA

Program obuhvaća aktivnosti edukacije o gospodarenju otpadom

Aktivnost: Edukacije gospodarenja otpadom

Pokazatelj: 1 održana edukacije

UPRAVNI ODJEL ZA DRUŠTVENE DJELATNOSTI, SAMOUPRAVU I OPĆE POSLOVE

GLAVA 7:ADMINISTRATIVNO I TEHNIČKO RAZDOBLJE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

GLAVA 5: BRIGA ZA DJECU

PROGRAM: PREDŠKOLSKI ODGOJ

OPIS PROGRAMA:

Program obuhvaća aktivnosti zakonske obveze financiranja predškolskog odgoja, te briga za djecu predškolske dobi.

Aktivnost: sufinanciranje korisnika drugih dječjih vrtića

PROGRAM: OSNOVNO ŠKOLSTVO

OPIS PROGRAMA:

Program obuhvaća potpore u radu osnovnih škola na području Grada Otoka. Programom se obuhvaćaju i kapitalna davanja školama koja su potrebna za uređenje škola i školskog dvorišta.

Aktivnost: Tekuće donacije osnovnim školama

Ova aktivnost obuhvaća donacije osnovnim školama na području Grada Otoka.

.

Pokazatelji:-broj osnovnih škola:2

GLAVA 6: JAVNE POTREBE U ŠPORTU I REKREACIJI

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u sportu u 2023.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka.

CILJ PROGRAMA

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka.

Aktivnost: Tekuće donacije sportskim društvima na području Grad Otoka

Pokazatelji:

-broj sportskih udruga na području Grada Otoka:25

Odobreno potpora u vrijednosti 153.165,07 eura

GLAVA 7: JAVNE POTREBE U KULTURI I INFORMIRANJU

PROGRAM:TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2023.godine. Ovim programom je obuhvaćeno 5 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), tradicijska kuća Komletinci, informiranje javnosti o radu Gradske uprave, Otočki list.

Aktivnost: Manifestacije( otočko proljeće. Dan grada, Kulenijada

Aktivnost: Turistička zajednica područja „Spačvanska šuma“

Aktivnost: Lutkarsko proljeće

Aktivnost: Komemoracije

Aktivnost: Eko-škola

Aktivnost: Proslava Nove godine i božićni sajam

Aktivnost: Informiranje

Aktivnost: Programi i projekti od interesa za Grad Otok

Pokazatelji:

-broj udruga u kulturi:5

-odobreno potpora za udruge u kulturi 7.068,00 eura

-broj manifestacija:8

-tiskan Otočki list

- odobreno potpora za rad udruga u vrijednosti: 13.169,00 eura

-odobreno potpora za rad braniteljskih udruga u vrijednosti 8.181,61 eur

GLAVA 8: TEKUĆI PROGRAM

PROGRAM: OSTALE NAKNADE

OPIS PROGRAMA: Programom su obuhvaćene aktivnosti sufinanciranja rada Crvenog križa te službe traženja.

Aktivnost: Potpore iz proračuna Crvenom križu-redovan rad

Ova aktivnost obuhvaća zakonsku obvezu Grada Otoka prem Crvenom križu za redovan rad koji je određen po zakonu o JLRS.

Aktivnost: Potpore iz proračuna Crvenom križu-služba traženja

Ova aktivnost obuhvaća potporu Crvenom križu za službu traženja.

GLAVA 9: SOCIJALNA SKRB

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini. Za izvršenje programa planirane su 3 aktivnosti:

Aktivnost: Pomoć obiteljima i kućanstvima

-jednokratna naknada za novorođenče

-jednokratna naknada socijalno ugroženim obiteljima

-Božićnice umirovljenicima

-Uskrsnice umirovljenicima

-financiranje smještaja i prehrane učenika u đačke domove

-sufinanciranje kupnje obrazovnog materijala

-stipendije za studente

-drugi oblici naknade od interesa za Grad

-kapitalne donacije za stambeno zbrinjavanje

Pokazatelji rezultata:

-broj korisnika jednokratne naknade za novorođenče:

-broj korisnika Uskrsnice umirovljenicima:897

-broj korisnika: Božićnice umirovljenicima 832

-broj korisnika financiranja smještaja i prehrane učenika u đačke domove:7

- isplaćeno 18.733,71 eura za nabavku obrazovnih materijala

-isplaćeno 45.789,30 eura za novorođenu djecu

-isplaćeno 49 stipendije u vrijednosti 25.970,00 eura

GLAVA 10: RAZVOJ ZAJEDNICE

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojim se izvršavaju rashodi upravnog odjela u 2023 godini. Za izvršenje programa planirane su 4 aktivnosti:

Aktivnost: Sufinanciranje cijene prijevoza

Ova aktivnost obuhvaća sufinanciranje cijene prijevoza učenicima srednjih i osnovnih škola na području Grada Otoka.

Aktivnost: Razvoj civilnog društva

Ova aktivnost obuhvaća tekuće donacije vjerskim zajednicama

Aktivnost: Političke stranke

Aktivnost : kapitalna ulaganja u objekte

Ova aktivnost se odnosi na izgradnju grobljanske kapelice u Otoku.

Pokazatelji:

* sufinanciran prijevoz za učenike srednje škole i učenike osnovne škole u ukupnom iznosu 25.887,19 eura
* Isplaćeno za rad političkih stranaka 3.977,10 eura
* izgrađena prva faza grobljanske kapelice u Otoku

GLAVA 11. SUSTAV CIVILNE ZAŠTITE

PROGRAM: TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Programom je obuhvaćeno 6 aktivnosti u 2023 godini. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Aktivnost: Sustav Civilne zaštite

Aktivnost: Sustav Civilne zaštite-opremanje voda CZ

Aktivnost: Tekuće donacije DVD OTOK

Aktivnost: Tekuće donacije DVD Komletinci

Aktivnosti:Kapitalne donacije DVD Otok

Pokazatelji: broj odobrenih potpora DVD-ma :12

broj potpora za opremanje civilne zaštite:2

GLAVA 11: SUSTAV CIVILNE ZAŠTITE

PROGRAM : SUZBIJANJE POSLJEDICA ELEMENTARNE NEPOGODE I ZDRAVSTVENIH PRIJETNJI

Program obuhvaća aktivnosti na suzbijanju i otklanjanju posljedica olujnog nevremena.

Aktivnost: otklanjanje posljedica olujnog nevremena

Aktivnost: pomoć obiteljima u nabavci materijala

Aktivnost: otklanjanje posljedica afričke svinjske kuge

Pokazatelji:

-zaprimljeni računi građana za financiranje nabavke građevinskog materijala 1217 računa u vrijednosti 1.401.895,05 eura

-isplaćeno 26.864,07 eura za otklanjanje posljedica afričke svinjske kuge

. GLAVA 12: SOCIJALNI PROGRAM SUFINANCIRAN OD OPĆE DRŽAVE

PROGRAM: ŽELIM RADITI-ŽELIM POMOĆI

Cilj projekta je osnažiti i unaprijediti potencijal teže zapošljivih žena i žena s nižom razinom obrazovanja koje će ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika.

Pokazatelj uspješnosti ( ciljane vrijednosti za 2023.g.)

-broj korisnika koji ostvaruju pravo na pomoć u kući:186

-broj zaposlenih žena na projektu:31

UPRAVNI ODJEL ZA FINANCIJE, GOSPODARSTVO I POLJOPRIVREDU

GLAVA 1: PREDSTAVNIČKA I IZVRŠNA TIJELA

PROGRAM: TEKUĆI PROGRAM

OPIS PROGRAMA:

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

CILJ PROGRAMA

Osigurati redovito podmirivanje financijskih obveza prema službenicima i namještenicima odjela, redovan rad kao i poboljšanje rada odjela, održavanje i vođenje brige o poslovnim prostorima, instalacijama, opremi i uređajima neophodnim za rad gradske uprave.

Aktivnost: Opći poslovi

Aktivnost: Nabava uredskog materijala i literature

Aktivnost: Usluge telefona i prijevoza

Aktivnost: Računalne usluge

Aktivnost: Grafičke i tiskarske usluge

Aktivnost: Osiguranje

Aktivnost: Motorni benzin i dizel gorivo

Aktivnost: Tekuće i investicijsko održavanje

GLAVA 3: ADMINISTRATIVNO I TEHNIČKO OSOBLJE

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela u 2023. godini za isplatu plaće službenika i namještenika zaposlenih u odjelu.

GLAVA 4: GOSPODARENJE GRADSKOM IMOVINOM

PROGRAM:TEKUĆI PROGRAM

Program obuhvaća aktivnosti kojima se izvršavaju rashodi Upravnog odjela. U 2023. godini u okviru Tekućeg programa planirane su aktivnosti.

Aktivnost: Izgradnja informatičke infrastrukture

Aktivnost: Završetak doma DVD-a Komletinci i opremanje

Aktivnost: Rekonstrukcija igrališta s umjetnom travom u Otoku

Aktivnost: Planovi i projektna dokumentacija

Aktivnost: Kapitalna ulaganja u objekte

Pokazatelji:

-završen dom DVD-a Komletinci – priključak na vodovodnu mrežu

-broj izrađene projektne dokumentacije:10

PROGRAM: PLAN RAZVOJNIH PROGRAMA

Aktivnost: Kapitalna ulaganja u objekte, opremu, zemljište

Ova aktivnost obuhvaća uređenje građevinskih objekata u vlasništvu Grada, te nabavku opreme za grijanje, ventilaciju i hlađenje.

Pokazatelj

-Broj saniranih objekata nakon olujnog nevremena: 3

GLAVA 12: GOSPODARSKI RAZVOJ

PROGRAM: PODUZETNIČKI INKUBATOR

Opis programa: Program obuhvaća aktivnosti kojima se izvršavaju rashodi Upravnog odjela.

Aktivnost: Subvencije poduzetnicima-poduzetnički inkubator

Aktivnost obuhvaća subvencioniranje troškova poduzetnika koji su u poduzetničkom inkubatoru u Otoku.

PROGRAM: RAZVOJ GOSPODARSTVA I POLJOPRIVREDE

Opis programa: Program obuhvaća subvencije obrtnicima te poljoprivrednicima na području Grada Otoka.

RAZDJEL 2: PRORAČUNSKI KORISNICI

GLAVA 1: GRADSKA KNJIŽNICA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika.

GLAVA 2: DJEČJI VRTIĆ

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika.

GLAVA 3:RAZVOJNA AGENCIJA

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, i ostali režijski rashodi proračunskog korisnika.

GLAVA 4:USTANOVA VIROVI

Program: TEKUĆI PROGRAM

Opis programa: Program obuhvaća aktivnosti kojima se izvršavaju rashodi za zaposlene, materijalni rashodi i ostali režijski rashodi proračunskog korisnika

1. **POSEBNI IZVJEŠTAJI U GODIŠNJEM IZVJEŠTAJU O IZVRŠENJU PRORAČUNA**

Posebni izvještaji u godišnjem izvještaju o izvršenju proračuna sadrže

1. **Izvještaj o korištenju proračunske zalihe**

Grad Otok tijekom 2024. godine koristio je proračunsku rezervu za dodjelu pomoći Općini Bošnjaci za pokriće nepredviđenih troškova nastalih uslijed posljedica olujnog nevremena i tuče nastalih 01. srpnja 2024.. godine. Korištenje prorčaunske zalihe odobrneo je Odlukom gradonačelnika KLASA:400-01/24-01/02, URBROJ:2196-3-02-24-1 od 02. srpnja 2024. godine. Općina Bošnjaci uredno je dostavila izvješće o namjenskom utrošku odobrenih sredstva.

1. **Izvještaj o zaduživanju na domaćem i stranom tržištu novca i kapitala**

Zaduživanje JLP(R)S regulirano je Zakonom o proračunu ("Narodne novine" broj  
144/21.) i Pravilnikom o postupku zaduživanja te davanja jamstava i suglasnosti JLP(R)S  
("Narodne novine" broj7/22). Pod zaduživanjem se podrazumijeva uzimanje kredita, zajmova i izdavanje vrijednosnih papira.

DUGOROČNI KREDITI I ZAJMOVI  
Grad Otok se nije dugoročno zaduživao u 2024. godini.

KRATKOROČNI KREDITI

Grad Otok se nije kratkoročno zaduživao u 2024. godini

Zaključno sa veljačom 2024 godine otplaćen je se kratkoročni krediti iz 2023. godine u iznosu:

-Kratkoročni kredit za likvidnost na 250.000,00 eura podignuti radi sanacije posljedica olujnog nevremena iz srpnja 2023. godine

Na kraju 2024. godine Grad Otok izvršio je obvezu za povrat poreza za 2023. godinu stoga nije imao beskamatni zajam .

1. **Izvještaj o danim jamstvima i plaćanjima po protestiranim jamstvima**

Sukladno Zakonu o proračunu, JLP(R)S može dati jamstvo pravnoj osobi u svom  
većinskom izravnom ili neizravnom vlasništvu i ustanovi čiji je osnivač, za ispunjenje obveza  
pravne osobe i ustanove. JLP(R)S je obvezna prije davanja jamstva za dugoročna zaduženja  
ishoditi suglasnost ministra financija. Dano jamstvo se uključuje u opseg mogućeg  
zaduživanja JLP(R)S. Izvještaj o danim jamstvima sadrži pregled danih jamstava te stanje  
obveza po danim jamstvima na početku i na kraju izvještajnog razdoblja

Grad Otok u periodu od 01. siječnja do 31. prosinca 2024. godine nema danih jamstava niti izdataka po istim.

Na dan 31.12.2024.godine Grad Otok nema ugovornih obveza na temelju dana kreditnih pisama, hipoteke i slično koje uz ispunjenje određenih uvjeta mogu postati obveza ili imovina

Grad Otok vodi izvanbilančnu evidencija izdanih zadužnica u vrijednosti 933.809,46 eura.,

te izvanbilančnu evidencija primljenih zadužnica u iznosu 824.359,91 eura.

1. **Izvještaj o korištenju sredstava EU**

Grad Otok ostvario je 1.488.000,00 eura bespovratnih sredstva za provedbu projekta „Zaželi za Otok “, ugovor broj SF.3.4.11.01.0118 financiranog iz Programa zaželi – PREVENCIJA INSTITUCIONALIZACIJE

1. **Izvještaj o danim zajmovima i potraživanjima po danim zajmovima**

Grad Otok na dan 31.12.2024. godine nema evidentiranih potraživanja po osnovi danih kredita i pozajmica. Također nije bilo slučajeva primanja robnih kredita ili financijskih najmova.

1. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

Stanje nenaplaćenih potraživanja nadležnog proračuna:

12- Potraživanja za više plaćene poreze i ostalo: 225.381,73 eura

1292 – Potraživanja od građana za povrat elementarna nepogoda 223.035,26

161 – Potraživanja za poreze: 12.008,50 eura

163 – Potraživanja za pomoći : 587.572,34 eura

164 – Potraživanja za prihode od imovine 3.224.272,77 eura

165 - Potraživanja za upravne i administrativne pristojbe , pristojbe po posebnim propisima i naknade 399.948,05 eura

166 – potraživanja za pružene usluge 0,00 eura

168 – Potraživanja za kazne i ostalo 1.201,12 eura

17 – Potraživanja od prodaje nefinancijske imovine 93.521,94 eura

Potraživanja se odnose na nadležni proračun

Proračunski korisnici:

Dječji vrtić Pupoljak: Potraživanja za prihode poslovanja (konto 16) iznosu od 13.448,23 eura odnose se na potraživanja od roditelja.

Ustanova Virovi: Potraživanja za prihode od prodaje proizvoda i robe te pruženih usluga i za povrat po protestiranim jamstvima (konto 166) iznosi 15.511,13 eura.

Otočka razvojna a agencija i Gradska knjižnica Otok nemaju prijavljenih potraživanja

Udjeli u glavnicama 1.597.710,72 eura odnose se samo na nadležni proračun.

**Stanje obveza nadležnog proračuna i proračunskih korisnika**

Konsolidirani proračun na dan 31.12.2024. godine ima ukupno 525.255,33 eura obveza, od čega :

**Dospjele obveze (V007) 348.293,24 eur**

|  |  |  |
| --- | --- | --- |
| Obveze za rashode poslovanja | D23 | 237.743,69 eur |
| Obveze za materijalne rashode | 232 | 139.967,44 eur |
| Obveze za financijske rashode | 234 | 1.312,73 eur |
| Obveze za naknade građanima | 237 | 55.216,44 eur |
| Obveze za kazne, kapitalne pomoći | 238 | 12.684,06 eur |
| Ostale tekuće obveze | 239 | 37.762,30 eur |
| Obveze za nabavu nefinancijske imovine | (D24) | 110.549,55 eur |

Dospjele obveze odnose se na redovne rashode poslovanja kako je i gore razvrstano.

Proračunski korisnicima imaju udio u dospjelim obvezama 19 %.

**Nedospjele obveze (V009) 176.962,09 eur**

|  |  |  |
| --- | --- | --- |
| Obveze za rashode poslovanja | (ND23) | 176.962,09 eur |
| Obveze za nabavu nefinancijske imovine | (D24) | 153,03 eur |

Grad Otok:

Nedospjele obveze u iznosu 81.464,89 eura odnose se na rashode poslovanja (ND23) odnose se na obveze za plaće za prosinac 2024. godine.

Proračunski korisnika dječji vrtić Pupoljak:

Na dan 31.12.2024. godine ima ukupno 52.488,81 eura obveza, od čega se ukupan iznos odnosi na nedospjele obveze. U ukupnoj svoti obveza, 88,08 % ili 46.231,59 eura čine obveze za zaposlene (plaća za 12/2024.), dok se ostatak od 11,92 % ili 6.257,22 eura odnosi na materijalne i financijske rashode.

Proračunski korisnik: Otočka razvojna agencija:

Na dan 31.12.2024. godine ima ukupno 7.444,66 EUR sastoji se od nedospjelih obveza za rashode poslovanja odnosno plaće djelatnika za prosinac.

Proračunski korisnik: Ustanova Virovi

Na dan 31.12.2024. godine ima ukupno 30.670,87 eura obveza sastoji se od nedospjelih obveza za rashode poslovanja.

Proračunski korisnik: Gradska knjižnica Otok

Na dan 31.12.2024. godine ima ukupno 4.892,86 eura obveza sastoji se od nedospjelih obveza za rashode poslovanja odnosno plaće djelatnika za prosinac i 153,03 za nabavu nefinancijske imovine.

**Popis sudskih sporova u tijeku na dan 31.12.2024. -** Grad Otok nema sudskih sporova koji predstavljaju potencijalne obveze.